14 



5 Par Gangvorter og ved at have store sammen- 

 satte Øjne). Oftest har Bagkroppen bagtil 2 Cerci, 

 der er særlig veludviklede hos Lydinerne. 



Træhvepselarverne lever i Træ, hvori de danner 

 Gange; Cephidelarverne lever i Marven af Træer og Buske 

 eller i Straa; af Bladhvepselarverne er de fleste fritlevende 

 paa deres bestemte Næringsplanters Blade, som de fleste 

 æder fra Randen, medens enkelte skeletterer dem {Erio- 

 campoides); nogle danner sig Rør af Bladstykker at fær- 

 des i {Hylotoma)j og andre danner et beskyttende Spind 

 uden om flere eller færre Kviste paa Næringsplanten 

 (Lydinerne); nogle minerer i Blade (forsk. Blenno- 

 campiner og Hoplocampiner); Hoplocampa-Larv erne 

 lever i Frugter, og Cryptocampus- og Pontania-Larv erne 

 findes i Galler paa Pil, frembragte ved den Pirring, 

 Moderdyret ved Æglægningen fremkalder hos Værtplanten 

 (herved staar altsaa Bladhvepsegallerne i Modsætning til 

 Galhvepsegallerne, der foraarsages af de sig udviklende 

 Larver). 



De Larver, der lever inde i Grene, Stængler eller i 

 Ved, forpupper sig derinde; nogle fritlevende Larver (f. 

 Eks. Emphytus) borer sig før Forpupningen ind i tilfældige 

 Plantestængler og forvandler sig deri. De fleste andre 

 Larver søger ved Forpupningen ned i Jorden, hvor nogle 

 forpupper sig uden at danne Kokon (Doleriner, Ten- 

 thredininer og Lydiner), medens de fleste spinder sig 

 en Kokon, der endog hos Hylotoma og mange Nematiner 

 er dobbeltvægget. Nogle Former (som Cimbex og Lop hy- 

 rer) anbringer ikke deres Kokon i Jorden, men paa Grene 

 eller mellem Blade. — I Kokonen hviler Larven i sammen- 

 trukket Tilstand Vinteren over, ja undertiden Vl-2 Aar; 

 først et Par Uger før Imago bryder frem, finder Forvand- 

 lingen til Puppe Sted. 



Bestemmelsestabeller over Larverne vil findes 

 bagest i dette Hefte. 



